Intet nyt hævdes ellers at være godt nyt. Det er det bare ikke i røverisagen fra Nørager. - Der er ikke noget nyt, konstaterer vagthavende ved Nordjyllands Politi i Hobro. Og det betyder, at den mand der onsdag begik kniv-røveri mod Sparekassen i Nørager stadig er på fri fod. Han truede personalet med en kniv og fik nogle penge ud af det. Hvor mange ønsker Sparekassen og politiet ikke at oplyse. Herefter stak røveren af i en sort Ford Mondeo stationscar. Det er muligvis røverens bil, der ca. en halv time senere blev set køre gennem Strandby. Politiet i Hobro vil stadig gerne tale med eventuelle vidner. Det kan ske på telefon 96 57 14 48.

Referat:
Politiet stadig på jagt efter røveren fra Nørager